section_heading: Povijest
paragraph_text: Imajući prethodno na umu kao i poremećaje koji su uslijedili nakon smrti Aleksandra Velikog, Skordisci su krenuli na jug. Potčinili su nekoliko plemena u Moeziji, uključujući i Dardance, nekoliko zapadnih tračanskih plemena i Peone. Od 141. goidne pr. Kr. Skordisci neprestano sudjeluju u borbama protiv Makedonije koju je držao Rim. Koskonije ih je porazio 135. godine pr. Kr. u Trakiji. Zahvaljujući pronađenom "spomen-obilježju" kod Soluna, utvrđeno je da je Sextus Pompeius ubijen u borbi protiv Skordisca kod mjesta Stobi (današnje Gradsko u Makedoniji). 114. godine pr. Kr. Skordisci su na zapadnim planinama današnje Srbije zaskočili i uništili vojsku koju je predvodio Gaius Porcius Kato. Dok ih je Minucius Rufus pobijedio 107. godine pr. Kr. No, Skordisci i dalje nisu odustajali od Panonije jer se spominju kao sudionici u sukobu tijekom druge opsade Siska 119. godine pr. Kr.